Ir-Regolament tal-Kummissjoni (KEE) Nru 1836/2002
tal-15 ta’ Ottubru 2002
li jemenda r-Regolament (KE) Nru 2138/97 li jiddelimita ż-żoni omoġenji tal-produzzjoni taż-żejt taż-żebbuġa
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jistabbilixxi l-Komunità Ewropea,
Wara li kkunsidrat ir-Regolament tal-Kunsill Nru 136/66/KEE tat-22 Settembru 1966 dwar l-organizzazzjoni komuni tas-suq fiż-żjut u x-xaħmijiet [1], kif l-aħħar emendat bir-Regolament (KE) Nru 1513/2001 [2],
Wara li kkunsidrat ir-Regolament tal-Kunsill (KEE) Nru 2261/84 tas-17 Lulju 1984 li jistabbilixxi r-regoli ġenerali dwar il-konċessjoni ta’ għajnuna għall-produzzjoni taż-żejt taż-żebbuġa u lill-organizzazzjonijiet produtturi taż-żejt taż-żebbuġa [3], kif l-aħħar emendat bir-Regolament (KE) Nru1639/98 [4], u b’mod partikolari l-Artikolu 19 tiegħu,
Billi:
(1) L-Artikolu 18 tar-Regolament (KEE) Nru 2261/84 jistabbilixxi illi l-produzzjonijiet taż-żebbuġ u l-produzzjonijiet taż-żejt iridu jiġu ffissati skond żoni omoġenji tal-produzzjoni fuq il-bażi taċ-ċifri forniti mill-Istati Membri produtturi.
(2) Iż-żoni tal-produzzjoni huma ddelimitati fl-Anness mar-Regolament tal-Kummissjoni (KE) Nru 2138/97 tat-30 ta’ Ottibru 1997 li jiddelimita ż-żoni omoġenji tal-produzzjoni taż-żejt taż-żebbuġa [5], kif l-aħħar emendat bir-Regolament (KE) Nru 2193/2001 [6]. Għal raġunijiet amministrattivi u strutturali ż-żoni omoġenji tal-produzzjoni fi Spanja u fl-Italja għandhom jiġu emendati għas-sena tas-suq 2001/02.
(3) Il-miżuri pprovvduti f’dan ir-Regolament huma skond l-opinjoni tal-Kumitat tal-Ġestjoni taż-Żjut u x-Xaħmijiet,
ADOTTAT DAN IR-REGOLAMENT:
Artikolu 1
L-Anness mar-Regolament (KE) Nru 2138/97 huwa emendat kif ġej:
1. fil-Punt A, il-provinċji ta’ "Brescia", "Roma", "Caserta", "Lecce", "Potenza", "Cosenza", "Reggio Calabria", "Vibo Valentia", "Siracusa" u "Sassari" jiġu mibdula skond l-Anness ma’ dan ir-Regolament;
2. fil-Punt D, taħt l-intestatura "Comunidad autónoma: Andalucía", tiġi miżjuda "Genalguacil" maż-żona 4 ("Serranía de Ronda") fil-provinċja ta’ "Málaga".
3. fil-Punt D, taħt l-intestatura "Comunidad autónoma: Aragón":
- tiġi miżjuda "Ruesca" maż-żona 2 fil-provinċja ta’ "Zaragoza",
- "Cuervo (El)" tiġi miżjuda maż-żona 3 u "Segura de Baños" tiġi miżjuda maż-żona 4 fil-provinċja ta’ "Teruel", u
- "Ibieca" u "Ortilla" jiġu miżjuda maż-żona 5 fil-provinċja ta’ "Huesca".
Artikolu 2
Dan ir-Regolament għandu jidħol fis-seħħ fit-tielet jum wara l-pubblikazzjoni tiegħu fil-Ġurnal Uffiċjali tal-Komunitajiet Ewropej.
Għandu jibda japplika mill-1 ta’ Novembru 2001.
Dan ir-Regolament għandu jorbot fl-intier tiegħu u japplika direttament fl-Istati Membri kollha.
Magħmul fi Brussel, fil-15 ta’ Ottubru 2002.